ДО 
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

От Стоян Евтимов Димитров
Председател на Комисията по чл.9 от Правилника

за организацията и дейността на обществения посредник

на територията на Бургаска община
Относно : Избор на обществен посредник на територията на Община Бургас.

Правно основание: чл. 10, ал. 1 от Правилника за организацията и дейността на обществения посредник на територията на Бургаска община (Правилника).

УВАЖАЕМИ ОБЩИНСКИ СЪВЕТНИЦИ,

На тридесет и деветото заседание, проведено на 12.08. 2014 г., отразено в Протокол №39, по т. 6 от дневния ред Общински съвет – Бургас прие следното решение:
1. На основание чл. 10, ал. 2 от Правилника, прекратява процедурата за избор на обществен посредник, проведена съгласно решение по т. 18 от Протокол № 32/28.01.2014 г.

2. Обявява нов конкурс за избор на обществен посредник  съгласно чл. 10, ал. 2 от Правилника.

3. Упълномощава Председателя на Общински съвет Бургас в тримесечен срок от датата на прекратяване на процедурата да обяви конкурс за избор на Обществен посредник на територията на Бургаска община. 

4. Избира 7 общински съветници: Тодор Ангелов Ненов, Стоян Евтимов Димитров, Георги Стоилов Чавдаров, Калчо Станков Белов, Карамфилка Апостолова Апостолова, Васил Петров Джелебов и Йордан Георгиев Георгиев за членове на комисията по чл. 9 от Правилника за организацията и дейността на обществения посредник на територията на Бургаска община.

Конкурсът е обявен публично чрез електронните и печатни медии на 01.12.2014 г. и е проведен три месеца след прекратяване на процедурата, завършила без избор, съгласно изискването на чл. 10, ал. 3 от Правилника.
На 18.12.2014 г., от 15:00 часа в залата на Общински съвет - Бургас се проведе заседание на комисията, която разгледа по допустимост заявленията на кандидатите и приложените към тях документи, изискуеми съгласно чл. 8, ал. 3 от Правилника.
За участие в конкурса се кандидатираха:
1. Таню Кръстев Атанасов - заявление вх. № 08-00-2721/12.12.2014 г., живущ в гр.Бургас, ж.к. „Лазур“, бл.х, вх. х, ет. х, ап. х.
Таню Кръстев Атанасов е роден на 19.07.1946 г., български гражданин, с постоянно местоживеене на територията на Бургаска община, неосъждан, със завършено висше образование в ПУ „Паисий Хилендарски”  гр. Пловдив, с придобита квалификация „химик“, учител по химия и физика, психично здрав. 
Професионален опит: 44 години трудов стаж - оператор, СК „Нефтохим”; ръководна обществена дейност към СК „Нефтохим”, гр. Бургас, гр. София, гр. Москва; началник смяна, технолог, зам.-началник и началник на нефтен терминал „Росенец” в СК „Нефтохим, „Лукойл Нефтохим” АД и Обществен посредник на Община Бургас.
2. Пенчо Михаилов Цонков - заявление вх. № 08-00-2722/12.12.2014 г., живущ в гр. Бургас, ж.к. „Братя Миладинови“, бл. х, вх. х.
Пенчо Михаилов Цонков е роден на 21.07.1955 г., български гражданин, с постоянно местоживеене на територията на Бургаска община, неосъждан, със завършено висше образование във ВХТИ „Асен Златаров“, със специалност „Стопанско управление“, специализация: Управление на флота и пристанищата. 
Професионален опит до 2014 г.: ТВ“Скат“ – организатор, ПМС „Интернешинъл“ ЕООД - управител, АМG Холдинг-София – изпълнителен директор, МЕГАТЕКС-София – представител, ДЕКАРТ ХОЛДИНГ – изпълнителен директор и др.
След като комисията разгледа заявленията на кандидатите за обществен посредник и приложените към тях документи, допусна до участие в конкурса и двамата кандидати.
На 06.01.2015 г., от 15:00 часа се проведе заседание на комисията за провеждане на втори етап от конкурса – предвиденото, съгласно чл. 9, ал. 2 от Правилника, интервю. 
Първи, според реда на подаване на документи, бе изслушан кандидатът Таню Кръстев Атанасов, като му се даде възможност да представи своите виждания за развитието и функциите на обществения посредник и му бяха задавани допълнителни въпроси от членовете на комисията.

Пенчо Михаилов Цонков бе изслушан втори. Същият отговори на всички поставени въпроси от страна на членовете на комисията. Представи своите виждания за подобряване ефективността на институцията, възможността да се решат различни проблеми. Защити разбиранията си за правомощията, законодателната инициативност и отговорността на институцията.
След проведеното събеседване, във връзка с чл. 9, ал. 2 от Правилника за организацията и дейността на обществения посредник на територията на Община Бургас, Комисията предлага на вниманието на Общински съвет - Бургас кандидатурите, според реда на подаване на документи, на Таню Кръстев Атанасов и Пенчо Михаилов Цонков за избор на обществен посредник.
С оглед на гореизложеното и на основание чл. 10, ал. 1 от Правилника за организацията и дейността на обществения посредник на територията на Бургаска община, от името на комисията за провеждане на конкурс за заемане на длъжността „обществен посредник на територията на Община Бургас“ предлагам на Общински съвет - Бургас да вземе следното:
РЕШЕНИЕ:

Избира ……………………………. за обществен посредник на територията на Община Бургас.
Приложения: 
1. Протокол №1/18.12.2014 г.
2. Протокол №2/06.01.2015 г.
Председател на Комисията:




            Стоян Евтимов Димитров
